أدهم صبري محمد المصري شخصية خيالة مصرية ، ضابط مخابرات مصرى و بطل سلسلة قصص الرجل المستحيل. شخصية ادهم صبرى اتخدت من ضابط مخابرات مصرى. الشخصية من اختراع الكاتب نبيل فاروق. مقال اصلى :رجل المستحيل رجل المستحيل هو لقب أدهم صبري محمد المصري راجل مخابرات مصرى ، مسمينوه (ن-1) ، اللى معناها "نادر" عشان له قدات نادرة ، و 1 يعنى انه الاول من نوعه. بيعرف يستخدم كل انواع الاسلحة من المسدس لحد قاذفة القنابل و متمرن على كل فنون القتال . كمان بيعرف يتكلم 6 لغات حية و شاطر جدا فى التنكر ، بيعرف يسوق العربيات و الطيارات و كمان الغواصات . مهاراته اللى اكتسبها من الشغل فى المخابرات و رياضى و سرعة استجابته سريعة اللى خليته قادر على قتال اعدائه بسهولة. فى عدد رقم 25 "أوراق بطل" من سلسله كوكتيل 2000 السلسلة المشهورة ضمن باقة روايات مصرية للجيب واللى اتكلم فيها الدكتور نبيل فاروق عن علاقته بجهاز المخابرات العامة المصرية و مقابلته بالشخصية الحقيقة اللى اخد منها شخصية رجل المستحيل، وكان للعدد صدى واسع لمحبى سلسلة رجل المستحيل ، بعد كده فى العدد 26 "الملحمة" من نفس السلسلة كوكتيل 2000 ، اتكلم فيها الرجل عن اول عملياته الرسمية لجهاز المخابرات العامة المصرية و كانت فى اسرائيل .